લુણાવાડા. રાજ્ય સરકાર દ્વારા સરદાર પટેલ જયંતિ ઉજવણી પ્રસંગે આગામી ૩૧મી ઓકટોબર ૨૦૧૮ ના રોજ સરદાર સરોવર બંધ નજીકમાં સાધુ ટેકરી ખાતે પ્રધાનમંત્રીના હસ્તે વિશ્વની સૌથી ઉંચી પ્રતિમા સ્ટેચ્યુ ઓફ યુનિટીનું લોકાર્પણ કરાનાર છે. આ અંતર્ગત મહીસાગર જિલ્લામાં તા. ૨૦ ઓકટોબરથી શરૂ થયેલી એકતા રથ યાત્રા નો રથ ૧ તા.૨૬ મીના રોજ ખાનપુર તાલુકાના ઢોલખાખરા ગામે સવારે પહોંચતા ગ્રામજનો અને અગ્રણીઓ દ્રારા સરદાર સાહેબને ભાવાંજલી આપી હતી. ત્યારબાદ છાણી, કાળા ખેતરા, ઉડાવા, મોર ખાખરા, નવાગામ, મદાપુર સહિતના ગામોમાં એકતા યાત્રા ફરી સ્ટેચ્યુ ઓફ યુનિટીનો સંદેશો ઘર-ઘર સુધી પહોંચાડવામાં આવ્યો હતો. ગુજરાત રાજ્ય આયોજન પંચના ઉપાધ્યક્ષ નરહરી અમીન, લુણાવાડા ધારાસભ્ય રતનસિંહ રાઠોડ, જિલ્લા પંચાયત પ્રમુખ મંજુલાબેન ખાંટ, જિલ્લા પંચાયત કારોબારી અધ્યક્ષ જીગ્નેશ સેવક, જિલ્લા પંચાયત મહિલા અને બાળ વિકાસ ચેરમેન ગંગાબેન પગી, સરપંચો, પ્રાંત અધિકારી મોડીયા, ડી.આર.ડી.એ ડાયરેક્ટર જાદવ તેમજ અધિકારીઓ, મહાનુભાવો અને અગ્રણી ગ્રામજનોની ઉપસ્થિતિમાં પુષ્પાજંલી અર્પણ કરવામાં આવી હતી.